**Molėtų rajono savivaldybės taryba**

**SPRENDIMAS**

**DĖL SUTIKIMO PERIMTI VALSTYBĖS TURTĄ MOLĖTŲ RAJONO SAVIVALDYBĖS NUOSAVYBĖN**

2019 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1, 2 dalimi, 20 straipsnio 1 dalies 4 punktu ir atsižvelgdama į Lietuvos automobilių kelių direkcijos prie Susisiekimo ministerijos 2019 m. lapkričio 26 d. raštą Nr. (14.3E) 2E-8821 „Dėl medienos perdavimo“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosios savivaldybės funkcijos įgyvendinimui valstybei nuosavybės teise priklausantį ir šiuo metu Lietuvos automobilių kelių direkcijos prie Susisiekimo ministerijos patikėjimo teise valdomą trumpalaikį materialųjį turtą - 123,69 m3 medienos, esančios Purvėnų k., Čiulėnų sen. (kelio Nr. 2822 Toliejai–Šnieriškės–Labanoras rekonstravimo darbų statybvietėje), kurios 1 m3 įsigijimo vertė – 20,0 Eur, bendra įsigijimo vertė – 2473,80 Eur.

2. Perėmus 1 punkte nurodytą turtą ir įtraukus į Savivaldybei nuosavybės teise priklausančio turto apskaitą, perduoti jį Molėtų rajono savivaldybės administracijai valdyti, naudoti ir disponuoti juo patikėjimo teise, vykdant savarankiškąją savivaldybės funkciją.

3. Įgalioti Molėtų rajono savivaldybės merą Savivaldybės vardu pasirašyti turto perėmimo ir perdavimo aktą ir turto perdavimo Molėtų rajono savivaldybės administracijai aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras